
  Parlamentul României   

 Camera Deputaţilor


Comisia pentru administraTie publică,         
   18 septembrie 1997

amenajarea teritoriului Si echilibru 
 
              146/XVIii/6




 ecologic


R A P O R T 
asupra propunerii legislative privind reînfiinţarea 

comunelor Costineşti şi Horia din judeţul Constanţa 



In urma examinării propunerii legislative privind reînfiinţarea comunelor Costineşti şi Horia din judeţul Constanţa, în şedinţa din 17 septembrie 1997 comisia a hotărât că aceasta nu poate fi acceptată şi propune Plenului Camerei Deputaţilor respingerea pentru următoarele motive:



- Reînfiinţarea comunelor Costineşti şi Horia presupune modificarea limitelor administrativ-teritoriale ale altor comune în a căror componenţă intră în prezent satele Costineşti şi Schitu şi respectiv satele Horia, Cloşca şi Tichileşti, propuse a constituit cele două comune.



Potrivit dispoziţiilor art.3 din Legea nr.69/1991 privind administraţia publică locală, orice modificare a limitelor se poate efectua numai în temeiul legii şi cu consultarea prealabilă a cetăţenilor din unităţile administrativ-teritoriale respective, prin referendum care se organizează potrivit legii. Ori, din documentaţia care însoţeşte propunerea legislativă nu rezultă că aceste cerinţe au fost îndeplinite.



- Structura organizatorică şi asigurarea funcţionării corespunzătoare a noilor unităţi administrativ-teritoriale, implică fonduri suplimentare care în condiţiile unui buget de austeritate cum este cel al anului 1997, nu pot fi asigurate. Totodată, reînfiinţarea celor două unităţi administrativ-teritoriale implică organizarea de alegeri pentru constituirea  autorităţilor publice - consilii locale şi primari.



- Oportunitatea modificărilor aduse în organizarea unor unităţi administrativ-teritoriale, se analizează în prezent la Guvern, care are în curs de definitivare un proiect de lege în acest sens.



In aceste condiţii, supunerea spre dezbatere separată a acestei propuneri legislative nu se justifică, aceasta urmând a fi analizată în baza unor criterii unitare împreună cu celelalte propuneri privind îmbunătăţirea organizării administrative din judeţul Constanţa. 


PRESEDINTE,

deputat ION CÎRSTOIU




SECRETAR,








deputat VASILE MICLĂUŞ

